CELEX: 32021D0879
Language: fi
Date: 2021-05-27 00:00:00
Title: Neuvoston täytäntöönpanopäätös (EU) 2021/879, annettu 27 päivänä toukokuuta 2021, Euroopan vakuutus- ja lisäeläkeviranomaisen (EIOPA) puheenjohtajan nimittämisestä

1.6.2021   
               
               
                  FI
               
               
                  Euroopan unionin virallinen lehti
               
               
                  L 192/14
               
            
         NEUVOSTON TÄYTÄNTÖÖNPANOPÄÄTÖS (EU) 2021/879,
         annettu 27 päivänä toukokuuta 2021,
         Euroopan vakuutus- ja lisäeläkeviranomaisen (EIOPA) puheenjohtajan nimittämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1094/2010 (1), ja erityisesti sen 48 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvosto vastaanotti 25 päivänä maaliskuuta 2021 luettelon kolmesta paremmuusjärjestykseen asetetusta EIOPAn hallintoneuvoston valitsemasta hakijasta EIOPAn puheenjohtajan tehtävään.
                  
               
                     (2)
                  
                  
                     Neuvoston puheenjohtajavaltio haastatteli näitä kolmea ehdokasta 15 päivänä huhtikuuta 2021 jäsenvaltioiden puolesta.
                  
               
                     (3)
                  
                  
                     Neuvoston puheenjohtajavaltio käynnisti 21 päivänä huhtikuuta 2021 epävirallisen ja suuntaa-antavan kuulemisen EIOPAn hallintoneuvoston ensimmäiselle sijalle asettamasta ehdokkaasta Petra HIELKEMAsta.
                  
               
                     (4)
                  
                  
                     Euroopan parlamentin ja neuvoston asetuksen (EU) N:o 1094/2010, jota on muutettu Euroopan parlamentin ja neuvoston asetuksella (EU) 2019/2175 (2), 48 artiklan 2 kohdan mukaisesti neuvosto tekee päätöksen puheenjohtajan nimittämisestä Euroopan parlamentin vahvistuksen jälkeen.
                  
               
                     (5)
                  
                  
                     Neuvosto lähetti 5 päivänä toukokuuta 2021 Euroopan parlamentille kirjeen, jossa se ilmoitti, että jos Euroopan parlamentti vahvistaa Petra HIELKEMAn nimittämisen EIOPAn puheenjohtajan tehtävään, neuvosto hyväksyy päätöksen hänen nimittämisestään EIOPAn puheenjohtajaksi.
                  
               
                     (6)
                  
                  
                     Euroopan parlamentti vahvisti 18 päivänä toukokuuta 2021 Petra HIELKEMAn nimittämisen EIOPAn puheenjohtajan tehtävään,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään Petra HIELKEMA Euroopan vakuutus- ja lisäeläkeviranomaisen (EIOPA) puheenjohtajaksi viiden vuoden kaudeksi 1 päivästä syyskuuta 2021.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 27 päivänä toukokuuta 2021.
            
               
                  Neuvoston puolesta
               
               
                  Puheenjohtaja
               
               P. SIZA VIEIRA
            
         
         
            (1)  EUVL L 331, 15.12.2010, s. 48.
         
            (2)  Euroopan parlamentin ja neuvoston asetus (EU) 2019/2175, annettu 18 päivänä joulukuuta 2019, Euroopan valvontaviranomaisen (Euroopan pankkiviranomainen) perustamisesta annetun asetuksen (EU) N:o 1093/2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta annetun asetuksen (EU) N:o 1094/2010, Euroopan valvontaviranomaisen (Euroopan arvopaperimarkkinaviranomainen) perustamisesta annetun asetuksen (EU) N:o 1095/2010, rahoitusvälineiden markkinoista annetun asetuksen (EU) N:o 600/2014, rahoitusvälineissä ja rahoitussopimuksissa vertailuarvoina tai sijoitusrahastojen arvonkehityksen mittaamisessa käytettävistä indekseistä annetun asetuksen (EU) 2016/1011 ja varainsiirtojen mukana toimitettavista tiedoista annetun asetuksen (EU) 2015/847 muuttamisesta (EUVL L 334, 27.12.2019, s. 1).